OpenLLM-France/wikimedia huggingface dataset:
# Kiasma

El Kiasma (construït del 1993 al 1998) és un museu d'art contemporani localitzat a l'avinguda Mannerheimintie, de la ciutat de Hèlsinki, Finlàndia. Exhibeix la col·lecció d'art contemporani de la Galeria Nacional Finlandesa. La meta principal del museu es fer més popular l'art contemporani i reforçar el seu estatus.

## Història

L'any 1992 es va realitzar un concurs de disseny arquitectònic per a construir un museu d'art contemporani a la ciutat de Hèlsinki. La convocatòria anava dirigida a arquitectes dels països bàltics i d'Escandinàvia, encara que també varen participar 5 arquitectes reconeguts internacionalment. L'any 1993, el treball Chiasma de l'arquitecte nord-americà Steven Holl va ser seleccionat d'entre els 516 concursants. La construcció del disputat i controvertit Kiasma va començar l'any 1996 i va finalitzar l'any 1998. Es va inaugurar el mes de maig de 1998.
El setembre 2014 Kiasma tanca per a fer-hi reparacions i reobre durant la primavera de 2015.
Abans i durant l'obra de construcció es va generar una gran discussió sobre la localització del museu entre l'estàtua eqüestre de Carl Gustaf Emil Mannerheim i l'oficina central de correus; el lloc va ser criticat per ser massa estret e inapropiat. El Kiasma va ser acusat d'espatllar els voltants i fons de l'estàtua. De la mateixa manera, l'elecció d'un disseny nord-americà sobre un dels artistes modernistes finlandeses va provocar reaccions negatives.
No obstant, amb el pas dels anys, les crítiques cap al museu han anat apaivagant-se conforme s'han anat construint noves estructures modernistes als voltants del Kiasma.
El museu va atraure entre 165.000 i 182.000 visitants per any entre el 2011 i 2013. L'any 2011, el nombre total de visitants assoleix la fita de 3 milions.

## Referències

* 1 2 3 4 «The story of Kiasma». Arxivat de l'original el 2017-05-17. [Consulta: 12 maig 2017].
* ↑ «Annual Report 2013». Arxivat de l'original el 2017-05-29. [Consulta: 12 maig 2017].

## Enllaços externs

* Kiasma - Lloc Web Oficial
# Antonio Gutiérrez Vegara

Antonio Gutiérrez Vegara (Oriola, 1951) és un soldador, polític i sindicalista valencià.

## Biografia

Nasqué a Oriola, (Baix Segura) el 20 de maig de 1951. Des de molt jove va participar en el moviment sindical clandestí durant el franquisme. Amb 15 anys va patir la seva primera detenció. Des del seu IV Congrés Confederal en 1987 va ser secretari general del sindicat Comissions Obreres en substitució de Marcelino Camacho. En aquest període va allunyar Comissions Obreres de la influència del Partit Comunista d'Espanya, fins i tot ell mateix va abandonar-hi la militància el 1991.
En el seu últim congrés al capdavant de CCOO (1998) va assegurar que no pensava entrar en política. No obstant això a les eleccions generals espanyoles de 2004 va acceptar ocupar el cinquè lloc en les llistes del PSOE per Madrid, pel que va resultar elegit diputat per aquesta circumscripció.
Després de la victòria socialista a les eleccions del 14-M es va especular amb la possibilitat que Gutiérrez fos nomenat ministre de Treball, cosa que finalment no va succeir. Es declara lector retirat de Marx, i empedreït del seu paisà Miguel Hernández, així com de Federico García Lorca. Està casat i té una filla. El 6 d'octubre de 2000 li va ser atorgada l'Alta Distinció de la Generalitat Valenciana.
Va ser assessor de la Fundació Caja Madrid fins al 31 de març de 2004.
El juny de 2010 es va abstenir en la votació sobre la reforma laboral. Va trencar així la disciplina de vot del seu grup polític (PSOE) que hi va votar a favor. Novament va trencar aquesta disciplina de vot quan es va oposar a l'agost de 2011 a la Reforma Constitucional (pactada amb el PP però rebutjada per la resta de l'arc parlamentari i moviments ciutadans com el 15M) que suposaria la inclusió en la Constitució del sostre de dèficit, sense descartar el seu suport a un hipotètic referèndum de ratificació.

## Càrrecs com a diputat

* President de la Comissió d'Economia i Hisenda
* Vocal de la Comissió de Cooperació Internacional per al Desenvolupament
* Vocal de la Delegació espanyola en el Grup d'Amistat amb Marroc

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 664-665. ISBN 84-930048-0-4.
* ↑ Calleja, Mariano «El Gobierno saca adelante la reforma laboral con más abstenciones que apoyos». ABC, 23-06-2010 [Consulta: 8 juliol 2019].
* ↑ «Antonio Gutiérrez y dos senadores del PSE votarán en contra de la reforma constitucional». Europa Press, 30-08-2011 [Consulta: 8 juliol 2019].

## Enllaços externs

* (castellà) Entrevista amb Antonio Gutiérrez a El Mundo
* (castellà) Gutiérrrez se abstiene Arxivat 2013-10-27 a Wayback Machine.
# Jurassic Park (videojoc de SNES)

Jurassic Park és un videojoc de Super NES/Super Famicom basat en la novel·la de Michael Crichton. Va ser desenvolupat per Ocean Software i publicat el 1993, i 1994. El videojoc es veu amb una vista superior en la major part de l'argument. Quan el jugador entra a un edifici, la perspectiva canvia a una vista de primera persona.

## Jugabilitat

En el joc, el jugador controla l'Alan Grant, i l'objectiu és completar unes certes tasques per escapar, prenen ous de velociraptor i engegant el generador per fer-lo operatiu, per poder obrir i tancar les portes quan es desitgi. Hi ha llocs repartits per l'illa que serveixen per comunicar el jugador de consells i avisos. En aquest videojoc es pot connectar el SNES Mouse quan es juga en les seqüències en primera persona o utilitzant ordinadors. La banda sonora del videojoc consisteix en diversa música que correspon a l'àrea en què el jugador està explorant. En el videojoc normalment es necessiten de 2 a 3 hores per completar-lo, a més d'alguns altres objectius, com col·leccionar tots els 18 ous de raptor, que poden fer anar més lent al jugador. No hi ha cap manera per guardar la partida, i requeix més d'un jugador per a superar tots els nivells en el mode d'un sol jugador.
Hi ha altres videojoc sota el mateix nom, Jurassic Park, que existeixen per NES, Game Boy, Sega Mega Drive, Game Gear, MS-DOS i Commodore Amiga. Però no tots tenen el mateix tipus de jugabilitat, però estan basats més o menys en el mateix argument. Totes les versions, excepte les de Sega Genesis, Game Gear i Sega CD, són desenvolupats i publicats per Ocean Software.

### Dinosaures

Els dinosaures que apareixen són els següents:
* Triceratops
* Tyrannosaurus Rex
* Compsognathus
* Dilophosaurus
* Gallimimus
* Velociraptor
* Pachycephalosaurus

### Armes

Aquí teniu les armes utilitzades en el videojoc (noms del joc original en anglès):
* Cattle Prod
* Shotgun
* Rocket Launcher
* Gas Grenade Launcher
* Tranquilizer
* Bolas Snare Rifle

## Desenvolupament

Les seqüències en primera persona del videojoc tenen semblances amb Wolfenstein 3D, amb limitacions de 90 graus en els angles dels murs. Els únics enemics en aquestes seqüències són Velociraptors, que normalment sempre segueixen un camí i només atacaquen quan el jugador està a prop, i els Dilophosaurus, que estan sempre al mateix lloc, però llencen toxines.

## Crítica

Molts fans han quedat que, el punt més negatiu és no poder guardar en la partida, a més que el final va decebre. Després d'hores de joc, el jugador ha de fer marxa enrere per explorar les coves amb una interfície en primera persona, tot sense l'oportunitat de guardar, i el final consisteix en res més que una imatge simple de l'illa amb un text que diu, "Enhorabona, heu escapat de Parc Juràssic".

## Vegeu també

* Videojocs de Jurassic Park
* Parc Juràssic

## Enllaços externs

* El videojoc a GameFAQs (anglès)

## Referències

* 1 2 Informació al GameFAQs (anglès)
# Lo Tossalet (Abella de la Conca)

Lo Tossalet és un cim de 1.639,4 metres d'altitud que es troba a l'extrem occidental de la serra de Carreu. És a mig camí entre el Cap de Carreu (a llevant seu) i el Gallinova (a ponent).
Està situat dins del terme municipal d'Abella de la Conca, a la comarca del Pallars Jussà, gairebé termenal amb Conca de Dalt, en l'antic municipi d'Hortoneda de la Conca.
Sota seu, a migdia, hi ha l'espectacular cinglera anomenada la Tàpia, extrem occidental de la cara de la serra de Carreu que mira cap a la vall del riu d'Abella.

## Etimologia

Tossalet és un derivat diminutiu de tossal, que es fa servir per a indicar un cim aïllat que destaca en el seu entorn. Aquest mateix fet, unit al de no ser gaire elevat, justifica, a més, l'ús del genèric, sense complement del nom: lo Tossalet.
# Arcesilau IV

Arcesilau IV (en llatí Arcesilaus, en grec antic Ἀρκεσίλαος "Arkesílaos"), anomenat "El guapo" (ὁ καλός) per Heràclides Pòntic, fou rei de Cirene fill i successor de Batos IV el bell.
Va guanyar la carrera de carros als Jocs Pitis el 462 aC segons diu Píndar, i del seu regnat no es coneix res més que una informació genèrica de què va ser un dèspota i va expropiar a molts nobles de l'estat però més tard es va moderar i va cridar a Demòfil, noble al que havia enviat a l'exili i vivia a Tebes a Beòcia.
Probablement va fundar Hespèrides a la Pentàpolis cirenaica, que després es va anomenar Berenice en temps dels Ptolemeus, com a lloc de refugi en cas de revolta. A la seva mort, entre el 460 aC i el 450 aC la monarquia es va abolir però el seu fill Batos V encara va regnar a Hespèrides.

## Referències

* ↑ Píndar. Pítiques, IV, 115
* ↑ Arcesilaus IV a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 447
# Kiawah Island

Kiawah Island és una població dels Estats Units a l'estat de Carolina del Sud. Segons el cens del 2000 tenia 1.163 habitants.

## Demografia

Segons el cens del 2000, Kiawah Island tenia 1.163 habitants, 557 habitatges i 474 famílies. La densitat de població era de 40,2 habitants/km².
Dels 557 habitatges en un 6,1% hi vivien nens de menys de 18 anys, en un 82,9% hi vivien parelles casades, en un 1,1% dones solteres, i en un 14,9% no eren unitats familiars. En el 13,1% dels habitatges hi vivien persones soles el 7,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,09 i el nombre mitjà de persones que vivien en cada família era de 2,25.
Per edats la població es repartia de la següent manera: un 6% tenia menys de 18 anys, un 1,5% entre 18 i 24, un 6,4% entre 25 i 44, un 48,8% de 45 a 60 i un 37,3% 65 anys o més.
L'edat mediana era de 61 anys. Per cada 100 dones de 18 o més anys hi havia 98,7 homes.
La renda mediana per habitatge era de 76.114$ i la renda mediana per família de 83.829$. Els homes tenien una renda mediana de 60.938$ mentre que les dones 32.500$. La renda per capita de la població era de 47.782$. Entorn del 4,4% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kiawah Island». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 11 agost 2010].
* ↑ «Geographic Comparison Table- Kiawah Island». American Fact Finder. Oficina del Cens dels Estats Units, 12-01-2010.
# Liu Hong

    Advertiment: Pot haver una confusió amb els artistes Liu Hong Wei, Liu Hong Yuan, Liu Hong Sertti, l'atleta Liu Hong i d'altres.
Liu Hong (en xinès simplificat:刘虹) és una pintora contemporània nascuda el 1956 a Fengxiang, província xinesa de Shaanxi. Graduada el 1982 per l'Acadèmia d'Arts Visuals de Sichuan on estudià al Departament de Pintura. El 1986 es graduà en el mateix centre en l'especialitat impartida al Departament de Pintura a l'Oli. Durant el 1993-1994 participà en el Programa de la Universitat de Kassel (Alemanya). Ha guanyat diversos premis artístics i ha participat en diverses exposicions tant al seu país com a l'estranger (Estats Units, Indonèsia, Àustria...).
Les seves obres acostumen a representar dones anònimes, pintades monocromàticament: essent la seva font d'inspiració anuncis publicitaris. Sol ressaltar els cabells i els llavis de les seves protagonistes. Ha exercit de professora al centre on estudià i a l'Acadèmia Cheng d'Arts Visuals.

## Enllaços externs

* http://cuadernoderetazos.wordpress.com/pintura/liu-hong/
* http://en.artkoo.net/painter.asp?artistPath=liuhong Arxivat 2013-12-31 a Wayback Machine.
* http://mlartsource.com/en/blog/92/liu-hong-at-cafa-museum Arxivat 2011-09-11 a Wayback Machine.
Sobre els seus premis i exposicions:
* http://soemo-fine-arts.com/artist?id=861
# Mondli Cele

Mondli Cele (Durban, 19 de març de 1989 - Pietermaritzburg, 17 de gener de 2016) va ser un futbolista sud-africà que jugava en la demarcació de migcampista.

## Biografia

En 2012 es va unir al Gamalakhe United, on va jugar per dos anys. Finalment, en 2014, va ser traspassat al Maritzburg United després que l'entrenador assistent del club li veiés jugar en la Copa de Sud-àfrica. A mitjan temporada, el seleccionador Ephraim Mashaba va preseleccionar a Cele per a l'equip que disputaria la Copa Africana de Nacions 2015, encara que finalment no va formar part de l'equip que va viatjar a Guinea Equatorial per disputar el torneig. El 16 de gener, després de disputar un partit contra l'Orlando Pirates, en el qual Cele va marcar el primer gol del partit, Va morir en un accident de trànsit als 26 anys.

## Clubs

| Club | País | Any | Partits | Gols |
| Maritzburg United | | 2014 - 2016 | 38 | 5 |

## Referències

* 1 2 «Maritzburg United player Mondli Cele killed in a car accident» (en anglès). The Times, 17-01-2016. [Consulta: 19 gener 2016].
* ↑ «Maritzburg United 3-3 Orlando Pirates». Soccerway, 16-01-2016. [Consulta: 19 gener 2016].

## Enllaços externs

* Fitxa del jugador a footballdatabase
* Fitxa del jugador a worldfootball
# Kazumi Takada

Kazumi Takada (Prefectura de Shizuoka, 28 de juny de 1951 - 1 d'octubre de 2009) fou un futbolista japonès que disputà setze partits amb la selecció japonesa.

## Enllaços externs

* National Football Teams
* Japan National Football Team Database
# Lo Tossalet (Conca de Dalt)

Lo Tossalet és una muntanya de 788,4 metres que es troba al municipi de la Conca de Dalt, a la comarca del Pallars Jussà, a l'antic terme de Toralla i Serradell.
Està situat al sud-oest d'Erinyà, al damunt i migdia de l'Obac d'Erinyà, a prop i també al sud-oest de l'ermita de Santa Maria de l'Obac. Al seu sud-est hi ha la muntanya del Casot.

## Enllaços externs

* Institut Cartogràfic de Catalunya
# Roc Blanc (Lles de Cerdanya)

El Roc Blanc és una muntanya de 2.583 metres que es troba al municipi de Lles de Cerdanya, a la comarca de la Baixa Cerdanya.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ardistan

Ardistan o Ardestan (localment Arusun) és una vila de l'Iran situada a 1200 metres d'altura a la vora del desert entre Natanz i Nayin (o Nain), a la província d'Isfahan.
Només és rellevant perquè segons els historiadors àrabs i havia un temple dedicat al foc construït pel primer rei sassànida Ardashir I (226-242) i perquè fou el suposat lloc de naixement del rei Cosroes I Anushirwan (531-579), i també d'Hassan Modarres un dels líders religiosos de la revolució constitucional de Pèrsia. Hi ha una antiga mesquita del segle x. El comtat (bakhsh) d'Ardestan té uns 50 llogarets i la seva població el 1930 era de 27.000 habitants.
No s'ha de confondre amb el país imaginari de la novel·la de Karl Friedrich May Aslan on apareixen Ardistan i Dschinnistan.

## Referències

* Matheson, Sylvia A. (1972). Persia: An Archaeological Guide. Londres: Faber and Faber Limited. ISBN 0-571-09305-1

## Enllaços externs

* Fotos de la Masjed-e Jāme'eh Ardestān: (1), (2), (3), (4), (5), (6), (7), (8), (9), (10), (11).
# Liu Cong (dinastia Han)

Liu Cong (dinastia Han) :
| Xinès tradicional: | Xinès tradicional: | 劉琮 |
| Xinès simplificat: | Xinès simplificat: | 刘琮 |
| Mandarí |
| Mandarí | Pinyin: | Liú Cóng |
    En aquest nom xinès, el cognom és Liu (劉).
Liu Cong fou el segon fill del famós senyor de la guerra Liu Biao durant el període dels Tres Regnes de la Xina.

## Biografia

La llar ancestral de Liu Cong estava a Gaoping, Shanyang (en l'actualitat Zoucheng, Shandong). Ell era el segon fill de Liu Biao, el Governador de la Província de Jing (荊州; cobrint Hubei i Hunan avui en dia). Era descendent de Liu Yu, el Príncep Gong de Lu i tenia un germà major, Liu Qi, que també va nàixer de la primera esposa de Liu Biao, la Dama Chen. Sa mare moriria prematurament.
Liu Biao inicialment va afavorir el seu fill major Liu Qi perquè s'assemblava a ell en aparença. Liu Cong més tard es va casar amb la neboda de la segona esposa de Liu Biao, la Dama Cai. A causa d'això, la família Cai s'inclinava a donar suport a Liu Cong, i sovint malparlaven de Liu Qi davant de Liu Biao. Liu Qi va caure en desgràcia del seu pare i aquest últim va prioritzar el suggeriment de Zhuge Liang d'abandonar la capital de la Província de Jing, Xiangyang, i anar a la Comandància Jiangxia. D'altra banda, Liu Biao s'estimava profundament Liu Cong i volia que el seu fill menut el succeïra com a Governador de la Província de Jing. Com a conseqüència, van aparéixer desavinences entre Liu Cong i Liu Qi.
Liu Cong només manà durant un mes després de la mort del seu pare en l'agost del 208. En setembre del 208, Cao Cao, un prominent senyor de la guerra del nord, comença la seua invasió de Jingzhou. Liu Cong es lliurà el mateix mes. El seu futur després de la seua captura és incert i no s'esmenta en els registres històrics.

## Informació personal

* Pare
** Liu Biao
* Germà
** Liu Qi

## Vegeu també

* Tres Regnes
* Personatges dels Tres Regnes
* Registres dels Tres Regnes
* Romanç dels Tres Regnes

## Referències

* ↑ «Ancient and Early Medieval Chinese Literature (vol. 2)». books.google.cat. [Consulta: 6 juliol 2020].
* ↑ Llibre del Han Tardà, 74:2423
# Mondo

Un mondo (問答, xinès: wèndá) és una col·lecció de diàlegs curts entre un alumne i un rōshi (un mestre del budisme zen). El mondo consta de mon (preguntes) i do (respostes). L'estudiant pregunta alguna cosa que el preocupa i el mestre no respon amb la teoria o la lògica, sinó d'una manera que anima l'estudiant a aconseguir un nivell més profund de percepció.

## Exemples
### L'ego veritable i l'ego fals

Pregunta:
- He llegit als llibres que existeix un ego fals i un de veritable. Què és l'ego veritable i què és l'ego fals?
Resposta del mestre Kosen:
- El veritable ego és fals.

## Referències

* ↑ «Defintion of Zen terms».
* ↑ «Glosario Budista» (en espanyol europeu), 01-10-2014. [Consulta: 9 desembre 2018].
* ↑ «Mondo Zen sur le thème : Concepts | Practice zazen with Zen Deshimaru Buddhist Association» (en anglès). [Consulta: 9 desembre 2018].
# Kazumura

Kazumura és un cràter de l'asteroide de la família Coronis del cinturó principal, (243) Ida, situat amb el sistema de coordenades planetocèntriques a -32 ° de latitud nord i 41.1 ° de longitud est. Fa un diàmetre de 2.1 km. El nom va ser fet oficial per la UAI el 1997 i fa referència a la Cova Kazumura, el tub de lava més llarg i més profund del món, situat a Hawaii (Estats Units d'Amèrica).

## Referències

* ↑ "Kazumura". Gazetteer of Planetary Nomenclature. USGS Astrogeology Research Program. (anglès)
* ↑ Wood, C.. Trans. British Cave Res. Assoc.. Exploration and Geology of Some Lava Tube Caves on the Hawaiian Volcanoes, 1981..
# Los Bólidos

Los Bólidos va ser un grup musical, actiu entre 1979 i 1982, fundat a Madrid (Espanya) per Isabel San Gabino (guitarra) i integrat per Antonio Siegfried (guitarra), Javier Gutierrez (baix), Carmen Madirolas (veu), Carlos Durant (bateria) i Merche Valentin (cors). Inicialment es van dir Los Rebeldes de Madrid. Van formar part de l'anomenada Nueva Ola Madrilenya, que després passaria a denominar-se La Movida. Van gravar els seus temes en estudi i en directe, editant un disc en 1983 que contenia, entre d'altres, el tema "Ráfagas", que ha estat versionat per diversos artistes.

## Enllaços externs

* Los Bólidos biografia i crítiques de discos en Lafonoteca
# Roc de l'Arreposador

El Roc de l'Arreposador és una formació rocosa situada a 1.140 metres d'altitud en el terme d'Abella de la Conca, a la comarca del Pallars Jussà, en territori de l'antic poble de la Torre d'Eroles.
És al sud-est de la vila d'Abella de la Conca, en el límit nord-oest del Bosc d'Abella. Situada al sud-oest de l'Argelagosa i al peu -sud- de la Carretera del Bosc d'Abella, és poc visible des de lluny perquè està del tot integrada en el Bosc d'Abella.
No és gaire grossa, i està situada ran del camí, per la qual cosa degué prendre el seu nom del fet que esdevenia un repòs per al vianant poc abans d'arribar a la Torre d'Eroles.

## Etimologia

Es tracta d'un topònim modern, format a partir del verb reposar, en una variant col·loquial que incorpora el prefix ar-.

## Enllaços externs

* El Roc de l'Arreposador en el seu entorn, a l'Institut Cartogràfic de Catalunya
# Arditi del Popolo

Els Arditi del Popolo (en català Esquadrons del Poble) van ser una organització antifeixista italiana nascuda el 1921 i el seu principal objectiu era la creació de grups armats capaços d'oposar-se als Fasci italiani di combattimento. Estava conformat per anarquistes, comunistes i per formacions de defensa del proletariat.

## Referències

* ↑ Berghaus, Günter. Futurism and Politics: Between Anarchist Rebellion and Fascist Reaction, 1909-1944 (en anglès). Berghahn Books, 1996, p.177. ISBN 1571818677.

## Vegeu també

* Feixisme italià
* Renzo Novatore
# Koninklijke Racing Club Mechelen

El Koninklijke Racing Club Mechelen és un club de futbol belga de la ciutat de Malines, Província d'Anvers.

## Història

El club va néixer l'agost de 1904 amb el nom Racing Club de Malines. Dos anys més tard ingressà a la Federació amb el número de matrícula 24. L'any 1929 canvià el nom a Racing Club de Malines Societe Royale, el 1937 a Racing Club Mechelen Koninklijke Maatschappij i el 1957 a Koninklijke Racing Club Mechelen. Jugà per primer cop a la lliga belga la temporada 1910-11. La temporada següent baixà a segona categoria. Just abans de la I Guerra Mundial tornà a ascendir a primera, però a causa del conflicte la següent temporada no fou fins a la temporada 1919-20. Romangué a la primera categoria fins a la temporada 1936-37 (amb l'excepció de la 1924-25). Retornà a primera entre 1948-49 i 1957-58. La seva millor posició històrica fou una segona posició la temporada 1951-52. A més, arribà a la final de la Copa l'any 1954. Des de la dècada de 1960 el club ha jugat majoritàriament a la segona i tercera divisió.

## Palmarès

* Segona divisió belga:
** 1909-10, 1947-48, 1974-75, 1987-88
* Tercera divisió belga:
** 1961-62, 1965-66, 1968-69

## Referències

* ↑ «DICTIONNAIRE DES CLUBS AFFILIES A L'URBSFA DEPUIS 1895». URBSFA i foot 100 asbl. [Consulta: 20 octubre 2013].
* ↑ «Belgian football clubs history». users.skynet.be/pluto. Arxivat de l'original el 2015-11-01. [Consulta: 20 octubre 2013].
* ↑ «1st and 2nd division final tables». RSSSF. [Consulta: 20 octubre 2013].

## Enllaços externs

* (neerlandès) Lloc web oficial del club
# Leucopternis

Leucopternis és un gènere d'ocells rapinyaires de la família dels accipítrids (Accipitridae) que en general habiten al medi forestal de la zona neotropical.

## Taxonomia

Se n'han descrit 10 espècies dins aquest gènere: però algunes d'elles han estat recentment ubicades als gèneres Cryptoleucopteryx, Morphnarchus, Pseudastur i Buteogallus. Segons la Classificació del Congrés Ornitològic Internacional (versió 12.2, juliol 2022) aquest gènere actualment està format per tres espècies:
* aligot cellut (Leucopternis kuhli).
* aligot emmascarat (Leucopternis melanops).
* aligot bec-rogenc (Leucopternis semiplumbeus).

## Referències

* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 284. ISBN 978-84-16728-37-4.
* ↑ El gènere Leucopternis a TAXONOMICON Rev. 15-10-2010 (anglès)
* ↑ Josep del Hoyo i J. Nigel. Illustrated checklist of the birds of the world. Vol.1, Non passerines. Lynx Edicions, 2014. ISBN 978-84-96553-94-1